QORTI CIVILI PRIM'AWLA ONOR IMHALLEF ANNA FELICE Illum 19 ta' Novembru, 2020 Il-Qorti: Rat ir-rikors ġuramentat tas-socjetà rikorrenti Enemalta plc, li permezz tiegħu wara li ġie premess illi: Is-socjetà intimata kienet qeghda tuza one (1) chamber of the underground facility below the Fleur-de-Lys, Birkirkara Power Station, known as ex-A-Station (is-"Sit") bhala Data Centre. Is-socjetà intimata kienet talbet provvista ta' 1000 AMP's Low Voltage Supply minhabba l-bzonnijiet ta' konsum tad-dawl fis- Sit u dan talbitu minghand is-socjetà Enemalta. Is-socjetà Enemalta kienet ghamlet ix-xogholijiet necessarji biex is-socjetà intimata tkun tista' tuza dan il-volum ta' dawl u fil-fatt ix-xogholijiet swew l-ammont ta' mija tlieta u ghoxrin elf tmien mija u sbatax-il Ewro (EUR 123,817.00) (ara anness mar-rikors guramentat u mmarkat bhala "Dokument E17"). Dawn ix- xogholijiet saru ghal habta ta' April 2018. Minkejja l-fatt li ntbaghtet fattura w intbaghtu intimazzjonijiet ghall-hlas ta' dawn ix-xogholijiet, is-socjetà intimata naqqset milli thallas u ilha hekk moruza mis-6 ta' April 2018. In oltre s-socjetà intimata ghandha kont f'isimha ghall-konsum tad-dawl bin-numru 411000144440 in kwistjoni. Fix-xhur li s-socjetà intimata uzat s-Sit bhala Data Centre gie kkonsumat ammont sinifikanti ta' dawl. Is-socjetà intimata, minkejja xi hlasijiet li hija ghamlet, naqqset li thallas l-ammonti dovuti li jammontaw ghal erbgha u tletin elf u mitejn u tletin Ewro u erbghin centezmu (EUR 34,230.40) u dan bi ksur tal-obbligi kuntrattwali u legali taghha li ghandha mas-socjetà Enemalta. Tajjeb li jigi rrilevat li l-provvista tad-dawl ghas-Sit taht dan il- kont ila sospiza minn madwar Novembru 2019. Is-socjetà Enemalta permezz ta' ittra ufficcjali datata 11 ta' Frar 2020 u bin-numru ta' referenza 466/2020 resqet formalment l- inadempjenzi tas-socjetà intimata. Biss però dik l-ittra ufficcjali qatt ma giet notifikata fuq is-socjetà intimata u minkejja li ntbaghtet f'tliet indirizzi hawn Malta. Dan ghas-segwenti ragunijiet: fir-rigward tas-Sit a. Fl-indirizz ufficcjali tas-socjetà intimata gie indikat li d-ditta li toffri dan is-servizz ma ghandhiex tirraprezenta lill-istess. b. Fl-indirizzi l-ohra ta' Harshawardhan Galea Camilleri, l- uniku direttur tas-socjetà intimata, hadd ma fetah. Fl-istess gurnata l-avukati sottoskritti baghtu kopja tal-ittra ufficcjali, inkluz b'traduzzjoni bil-lingwa Ingliza, Harshawardhan Hanmant Sabale (l-uniku azzjonist u direttur tas-socjetà intimate) u dan fuq l-email address tieghu hs@scst.tech li ghadu funzjonanti sal-lum il-gurnata. Minkejja dawn l-intimazzjonijiet is-socjetà intimata baqghet inadempjenti fl-obbligi taghha lejn is-socjetà Enemalta kif gie deskritt aktar 'il fuq. Intalbet din il-Qorti sabiex tiddikjara illi: 1. L-ammonti dovuti ghax-xogholijiet necessarji li ghamlet is- socjetà rikorrenti biex is-socjetà intimata tkun tista' tuza certu volum ta' dawl li jammontaw ghal mija u tlieta u ghoxrin elf u tmien mija u sbatax-il Ewro (EUR 123,817.00); u L-ammonti dovuti ghall-konsum tad-dawl li jammontaw ghal erbgha u tletin elf u mitejn u tletin Ewro u erbghin centezmu (EUR 34,230.40), u Konsegwentement tghaddi biex tikkundanna lis-socjetà intimata sabiex thallas l-istess lis-socjetà rikorrenti; bl-ispejjez inkluzi dawk tal-Ittra Ufficcjali datata 11 ta' Frar 2020 u bl-imghaxijiet legali dovuti skond il-ligi kontra l-konvenuti li huma ngunti ghas- subizzjoni. Rat id-dokumenti annessi. Rat li, s-socjetà Streamcast Limited, minkejja li saret lilha d- debita notifika, baqghet ma wiegbitx ghall-kawza. Rat li, minkejja li nghatat il-fakultà li tressaq sottomissjonijiet bil-miktub, is-socjetà intimata baqghet ma ressqet ebda sottomissjoni. Rat li l-kawza thalliet ghas-sentenza. Ikkunsidrat l-insenjament kostanti ta' dawn il-Qrati illi l- kontumacja ma titqiesx mill-Qorti bhala ammissjoni tat-talba u jibqa' dejjem jinkombi fuq ir-rikorrenti li jipprova sal-grad rikjest mill-ligi illi t-talba tieghu hija fondata. Fil-kaz in ezami dan l-oneru jinsab sodisfatt kemm permezz ta' dokumentazzjoni esibita kif ukoll tax-xhieda prodotti. Ghaldaqstant il-Qorti taqta' u tiddeciedi billi tiddikjara illi: 1. L-ammonti dovuti ghax-xogholijiet necessarji li ghamlet is- socjetà rikorrenti biex is-socjetà intimata tkun tista' tuza certu volum ta' dawl jammontaw ghal mija u tlieta u ghoxrin elf u tmien mija u sbatax-il Ewro (EUR 123,817.00); L-ammonti dovuti ghall-konsum tad-dawl jammontaw ghal erbgha u tletin elf u mitejn u tletin Ewro u erbghin centezmu (EUR 34,230.40). Il-Qorti tikkundanna lil Streamcast Limited thallas lil Enemalta p.l.c. is-somma komplessiva ta' mija u tmienja u hamsin elf u seba' u erbghin Ewro u erbghin centemzu (EUR 158,047.40), bl- ispejjez u imghaxijiet kif mitluba fir-rikors promotur. L-ispejjez tal-kawza jithallsu minn Streamcast Limited.